27.10.2007 Jurnalul Oficial al Uniunii Europene L 283/63 (Acte adoptate în temeiul Tratatelor CE/Euratom a căror publicare nu este obligatorie) DECIZII COMISIE DECIZIA COMISIEI din 20 septembrie 2006 privind o procedură în temeiul articolului 81 din Tratatul de instituire a Comunității Europene și al articolului 53 din Acordul SEE (Cazul nr. COMP|/F[38.121 — Fitinguri) [notificată cu numărul C(2006) 4180] (Numai versiunile în limbile engleză, italiană, franceză, germană și spaniolă sunt autentice) (Text cu relevanță pentru SEE) (2007/691/CE) REZUMATUL ÎNCĂLCĂRII PREVEDERILOR LEGALE Decizia s-a adresat societăților Aalberts Industries NV, Aquatis France SAS, Simplex Armaturen + Fittings GmbH & Co. KG, VSH ltalia Srl, Yorkshire Fittings Limited, Advanced Fluid Connections plc, IBP Limited, International Building Products France SA, International Building Products GmbH, Delta plc, Aldway Nine Limited, Delta Engineering Holdings Limited, Druryway Samba Limited, Flowflex Holdings Ltd, Flowflex Components Ltd, IMI plc, IMI Kynoch Ltd, Mueller Industries Inc, Mueller Europe Ltd, WTC Holding Company Inc, Pegler Ltd, Tomkins plc, FRA.BO SpA, Supergrif SL, SANHA Kaimer GmbH & Co. KG, Kaimer GmbH & Co. Holdings KG, Sanha Italia srl, Viega GmbH & Co. KG, Legris Industries SA și Comap SA. Cele 30 de persoane juridice menționate mai sus (care aparțin de 11 întreprinderi, unele persoane juridice răspunzând în calitate de societăți-mamă) au încălcat prevederile articolului 81 din Tratatul CE şi ale articolului 53 din Acordul SEE prin participarea la o încălcare unică şi continuă între 31 decembrie 1988 și 1 aprilie 2004 în industria fitingurilor din SEE. La această încălcare nu au luat parte toate societățile pe întreaga durată a desfă- şurării sale. Principalele caracteristici ale încălcării în cauză au inclus următoarele: concurenții au discutat preţuri, au căzut de acord, au pus în aplicare și au monitorizat acordurile privind preţurile, precum și reducerile şi rabaturile comerciale, au convenit cu privire la mecanismele de punere în aplicare, distribuirea piețelor şi a clienților, au făcut schimb de informaţii importante din punct de vedere comercial şi de informații confidențiale relevante referitoare la piață șiJsau societăți, au luat parte la întâlniri regulate și au solicitat altor persoane acceptarea restricțiilor menționate mai sus şi monitorizarea punerii în aplicare în cadrul SEE. INDUSTRIA FITINGURILOR Produsul vizat este reprezentat de fitingurile din cupru care includ fitingurile din aliaj de cupru (cum ar fi bronzul industrial, alama şi alte aliaje pe bază de cupru). Un fiting racordează țevile utilizate în transportul apei, al aerului, al gazului etc. în scopul instalării, încălzirii, canalizării și în alte scopuri. Există diferite tipuri de fitinguri, cum ar fi fitingurile cu alimentare la capete, inel de sudură, compresiune, presare și ajustare corectă. Toate aceste tipuri sunt vizate de prezenta decizie. Cercetările au evidențiat acoperirea întregului SEE de către cartel. Valoarea pe piața SEE în anul 2003 a fitin- gurilor din cupru şi din aliaje pe bază de cupru era de aproximativ 525 milioane EUR pentru aproximativ 960 milioane de componente. PROCEDURA În ianuarie 2001, societatea Mueller Industries Inc a informat Comisia despre existența unui cartel în industria fitingurilor (și în alte industrii conexe de pe piața țevilor din cupru) şi și-a exprimat dorința de a coopera cu Comisia în baza avizului de clemență din 1996. Mucller a furnizat Comisiei dovezi care au permis derularea inspecțiilor.